**PRIJEDLOG**

Na temelju članka 31. Statuta Općine Martijanec („Službeni vjesnik Varaždinske županije“ 10/13, 24/13, 18/18, 9/20, 14/21 i 14/23) i članka 4. Ugovora o dodjeli financijskih sredstava općinama Republike Hrvatske za održavanje i razvoj predškolske djelatnosti u 2023. godini od 18. travnja 2023. godine (KLASA: 402-05/23-01/29, URBROJ: 519-03-2/2-23-3) **Općinsko vijeće Općine Martijanec na 16. sjednici održanoj 31. svibnja 2023. godine donosi**

**SUGLASNOST NA ODLUKU**

**o oslobađanju obveze plaćanja udjela roditelja u cijeni Dječjeg vrtića Vlakić Martijanec za mjesec lipanj 2023. godine**

**I.**

U postupku provedbe Ugovora sklopljenog sa Središnjim državnim uredom za demografiju i mlade o dodjeli financijskih sredstava općinama Republike Hrvatske za održavanje i razvoj predškolske djelatnosti u 2023. godini oslobađaju se roditelji (korisnici usluge) sudjelovanja u financiranju ekonomske cijene redovnog programa Dječjeg vrtića Vlakić Martijanec za mjesec lipanj 2023. godine. Temeljem navedenog, Općinsko vijeće daje suglasnost na prijedlog Odluke o oslobođenju obveze plaćanja udjela roditelja u cijeni Dječjeg vrtića za mjesec lipanj 2023. godine, nakon čega će Upravno vijeće Dječjeg vrtića Vlakić Martijanec donijeti Odluku o istom.

Odluka o oslobađanju obveze plaćanja udjela roditelja u cijeni Dječjeg vrtića za mjesec lipanj 2023. godine sastavni je dio ove suglasnosti, i biti će dostupna na oglasnoj i mrežnoj stranici Dječjeg vrtića Vlakić Martijanec.

**II.**

Zadužuje se Dječji vrtić Vlakić Martijanec da s predmetnom odlukom upozna roditelje korisnike usluge, te provede navedeno oslobođenje u poslovnim knjigama Dječjeg vrtića Vlakić Martijanec.

**III.**

Ova Suglasnost na odluku bit će objavljena u „Službenom vjesniku Općine Martijanec“, a stupa na snagu osmog dana od dana objave.

KLASA: 601-03/23-01/2

URBROJ: 2186-19-01-23-3

Martijanec, 31. svibnja 2023. godine

**Predsjednik Općinskog vijeća**

Stjepan Golubić, ing.

PRIJEDLOG

Na temelju članka 50. Statuta Dječjeg vrtića Vlakić Martijanec i članka 4. Ugovora o dodjeli financijskih sredstava općinama Republike Hrvatske za održavanje i razvoj predškolske djelatnosti u 2023. godini od 18. travnja 2023. godine (KLASA: 402-05/23-01/29; URBROJ: 519-03-2/2-23-3), **Upravno vijeće Dječjeg vrtića Vlakić Martijanec** na svojoj **39. sjednici** održanoj dana \_\_\_\_\_\_\_\_\_\_ 2023. godine, a uz prethodnu suglasnost Općinskog vijeća Općine Martijanec od dana \_\_\_\_\_\_\_\_\_\_\_\_ 2023. godine (KLASA: URBROJ: ) donosi

**O D L U K U**

**o oslobađanju obveze plaćanja udjela roditelja u cijeni Dječjeg vrtića vlakić Martijanec za mjesec lipanj 2023. godine**

**I.**

Temeljem članka 4. Ugovora o dodjeli financijskih sredstava općinama Republike Hrvatske za održavanje i razvoj predškolske djelatnosti u 2023. godini od 18. travnja 2023. godine (KLASA: 402-05/23-01/29; URBROJ: 519-03-2/2-23-3) roditelji djece polaznika Dječjeg vrtića Vlakić Martijanec oslobađaju se od plaćanja udjela u ekonomskoj cijeni dječjeg vrtića za mjesec LIPANJ 2023. godine.

**II.**

Oslobađanje roditelja u ekonomskoj cijeni dječjeg vrtića određeno je za 111 djece polaznika Dječjeg vrtića Vlakić Martijanec, od kojih je 36 djece u jasličkim skupinama, a 75 djece u vrtićkim skupinama.

**III.**

Ukupni iznos oslobađanja udjela roditelja u ekonomskoj cijeni dječjeg vrtića iznosi **10.791,00 eura.**

**IV.**

Odgovornost obveze plaćanja udjela roditelja u ekonomskoj cijeni dječjeg vrtića za mjesec lipanj 2023. godine snositi će Osnivač Dječjeg vrtića Vlakić Martijanec.

**V.**

Ova Odluka stupa na snagu danom donošenja i biti će objavljena na Oglasnoj ploči i mrežnoj stranici dječjeg vrtića.

PREDSJEDNICA UPRAVNOG VIJEĆA

Dječji vrtić Vlakić Martijanec

\_\_\_\_\_\_\_\_\_\_\_\_\_\_\_\_\_\_

Sanja Grković, mag. oec.

KLASA:

URBROJ:

Martijanec, \_\_\_\_\_\_\_\_\_\_\_ 2023. godine

**OBRAZLOŽENJE UZ PRIJEDLOG SUGLASNOSTI NA ODLUKU**

**o oslobađanju obveze plaćanja udjela roditelja u cijeni dječjeg vrtića**

**za mjesec svibanj 2022. godine**

**I PRAVNI TEMELJ ZA DONOŠENJE ODLUKE**

Pravni temelj za donošenje ove Odluke je, članak 31. Statuta Općine Martijanec (“Službeni vjesnik Varaždinske županije“ broj 10/13, 24/13, 18/18, 09/20, 14/21 i 14/23) te članak 4. Ugovora o dodjeli financijskih sredstava općinama Republike hrvatske za održavanje i razvoj predškolske djelatnosti u 2022. godini od 18. travnja 2022. godine (KLASA: 402-05/23-01/29; URBROJ: 519-03-2/2-23-3)

**II OCJENA STANJA I TEMELJNA PITANJA KOJA SE TREBAJU UREDITI**

Središnji državni ured za demografiju i mlade objavilo je Javni poziv općinama indeksa razvijenosti od I. do IV. skupine za financijsku potporu za održavanje i razvoj predškolske djelatnosti u 2023. godini. Javni poziv se raspisivao sukladno Programu potpore za održavanje i razvoj predškolske djelatnosti u 2023. godini u općinama Republike Hrvatske i Provedbenog programa Središnjeg državnog ureda za razdoblje 2021.-2024.

U postupku provedbe Ugovora sklopljenog sa Središnjim državnim uredom za demografiju i mlade o dodjeli financijskih sredstava općinama Republike Hrvatske za održavanje i razvoj predškolske djelatnosti u 2023. godini oslobađaju se roditelji (korisnici usluge) sudjelovanja u financiranju ekonomske cijene redovnog programa Dječjeg vrtića Vlakić Martijanec za mjesec lipanj 2023. godine.

**III SREDSTAVA POTREBNA ZA PROVOĐENJE ODLUKE, TE NAČIN KAKO ĆE SE ISTA OSIGURATI**

Za provođenje ove Odluke sredstva su osigurana Ugovorom sa Središnjim državnim uredom za demografiju i mlade (KLASA: 402-05/23-01/29; URBROJ: 519-03-2/2-23-3 od 18. travnja).

.